
(TAWHEED KIAHMIYATH) 


Shaykh ney kahan: Jaise jaise insaan deen ka ilm hasil karta jaata hain, 
qur'an wa sunnat ka mutala karta hain uske saamney islam ke mahasin islam 
ke khoobiya islam ki bhalayiya sab saamney aati jaati hain, is liye insaan ko 
chahiye ke wo Allah(*) ka shukr karey ke Allah(*) ney itna achchaa deen 
usko diya jo uski duniya wa aakhirat ki kamiyabi ke liye wahid raasta hain. 


Islam ke bareme maloom karne ke baad ab ek bohot hi aahem mauzu 
hummare saamney hain, ye wo cheez hain jis ke bagair ek insaan apni 
paidaish ke maqsad ko poora nahi kar sakta, ye wo cheez hain jo saarey 
Nabiyon ki dawat hain, ye wo cheez hain jis ke bagair insaan chahe jitni 
nekiya kar ley wo nekiya uski Allah(*) ke nazdeek qubool nahi hoti, 



ye wo cheez hain jo bande se Allah(*) ko sab se pehle aur aakhir tak chahiye 
jis par khatima insaan ke gunhaon ko dhone wala banta hain aur jis ke bagair 
marna insaan ki nekiyon ko barbaad karne ka sabab banta hain. 


Agar hum ghaour karey aur qur'an wa sunnat ka mutala karey tou maloom 
hota hain ke ye "Tawheed" hain jis ke bagair insaan ki nijaat mumkin nahi. 


(TAWHEED KI FAZILAT AUR ISKA SUBOOT) 


Sab se pehle tawheed ki fazilat aur iska suboot, in dono cheezon ke jaaney ke 
liye hum Allah ke Nabi (^) ki do hadeeson ko dekhege. 


PEHLI HADEES: Jabir (Radhi Allahu Anhu) se riwayat hain ke Nabi (if) 

farmatey hain: 




"Ahle tawheed mein se baaz log aise bhi hoge jo jahnnum ki aag mein aazaab 
diye jayege jo jal kar koyla ho jayeg lekin phir bhi Allah(*) ki rahmat unko 

paayegi aur unko nikaal diya jayega." 


(Sunan Tirmidhi, Hadees: 2597. Shaykh Albani Rahimahullah Ney Isse Sahih 

Kahan Hain) 



Is hadees se do baaten maloom huwi l)Tawheed ka lafz hadees mein maskoor 
hain 2)Tawheed walon ki fazilat ye hain ke jahannumi ho jaaney ke bawajood 
hameshgi ki jahannum unke haq mein nahi hogi balke wo usse nikaley jayege. 


DUSRI HADEES: Aisha Siddiqa (Radhi Allahu Anha) aur Abu Huraira 
(Radhi Allahu Anhu) se marwi hain: 


O A 1 4 ** 1 O j t jfe 0^ O' j 'j' 'j' 0^ ^ J O' 

J) <jc j i§iU\« (jc- ij^y\ J jjU jji tAJLai 


"Rasoolullah (i8) jab qurbani ka irada farmatey tou do badey, motey, 
sing'daar, chatkabre (kale safeed dhabbe) khssi kiye huwe mandey 
khareedtey, in mein se ek apni ummat ke un logon ki taraf se zubah farmatey, 
jo Allah(*) ki tawheed aur Aap (iS) ki risalat ki ghawahi deyte hain, aur dusra 
Muhammad (ii) aur Aal-E-Muhammad (^) ki taraf se zubah farmatey." 


(Sunan Ibne Majah, Hadees: 3122. Shaykh Albani Rahimahullah Ney Isse 

Sahih Kahan) 


Is hadees se ye baat maloom huwi ke Allah ke Nabi (iS) ney jo qurbani apni 
ummat mein un logon ki taraf se ki jo "Tawheed wa Risalat" ki ghawahi 
deyte hain, aap ney uski taraf se ye nahi ki jo iski ghawahi nahi deyta ho, is 
liye ummat mein dakhil hone ke liye tawheed ko qubool karna aur iski 
ghawahi deyna lazim hain, jo aadmi tawheed wa risalat ki ghawahi nahi deyta 
hain jo aurat tawheed wa risalat ki ghawahi nahi deyti hain Allah(*) ke 

nazdeek wo musalmaan nahi hain. 



(TAWHEED KI AQSAAM EK HI AAYAT MEIN) 


Shaykh Uthymeen Rahimahullah ney tawheed ke taluq se bohot hi umda baat 

kahin hain: 


LlSjj ^LuSt £)i -AW JaI j£a AS j 

"Ahle ilm ney (Allah* un par raham farmaye) tawheed ki teen qisme zikr ki 
hain quran wa sunnat mein ghaour kar ke aur us mein se jama kar ke: 


l)Tawheed-E-Rububiyat 

2)Tawheed-E-Ulohiyat aur 

3)Tawheed-E-Asma-Wa-Sifaat 



Agar turn ek jagha ek aayat mein dekhna chaho tou Allah(*) ki kitaab mein is 

qaoul mein (dekho) 


Um Aj Ja AjJLxS itj a.Litli 1 ag m Laj ljj 


"Wo Rab hain aasmano aur zameen ka aur in ke beech tamaam chizon ka, 
tou ussi ki ibadat kar aur ussi ki ibadat par jama reh, kya tu uska ham'naam 

koi jaanta hain." 


[Surah Maryam Aayat 65] 


Tou Allah(*) ka ye farmaan: 

Ufjaj Uj VJ 

"Wo Rab hain aasmano aur zameen ka aur in ke beech tamaam chizon ka." 

ye tawheed-e-rububiyat hain, 


Aur Allah(*) ka ye farmaan: 

AjJLx] i-btli 

"Tu ussi ki ibadat kar aur uski ibadat par jama reh." ye tawheed-e-ulohiyat 

hain, 


Aur Allah(*) ka ye farmana ke: 

Ix&ui Aj 

"Kya tu uska ham'naam koi jaanta hain." ye tawheed-e-asma-wa-sifaat hain. 


[Fatawa Nooru Ala Al-Darb, Kitabul Aaqidah Jild 1 Sawaal no. 3] 


Tou ye teen chize tawheed ki teen qisme hain, jo qur'an ki ek aayat mein 
bando ki aasani ke liye Allah(*) ney jama kar di, is liye in teeno baaton ko 
maanna zarori hain, yehi wajha ke Allah(*) ney teeno ko ek sath zikr bhi kiya 
taake ek sath insaan ke samahj mein ye saari baaten aajaye... 


(TAWHEED-E-RUBUBIYAT) 


Tawheed ki teen qismo mein sab se pehli qism tawheed-e-rububiyat hain, 


Shaykh Uthymeen Rahimahullah kehtey hain: 


} tdLvSlj tJjtaJb M Jljaj (( jk j .Uajj 


"Teen baaton mein Allah(*) ko akela maanna, takhleeq ke aitebaar se, 
milkiyat ke aitebaar se, aur tadbeer ke aitebaar se, ye tawheed-e-rububiyat 
hain." [Majmu Fatawa Wa Rasail Ibne Uthymeen Jild 1, Safa 18] 


(KHALQ MULK AUR TADBEER) 


Tawheed-E-Rububiyat ye hain ke teen baaton mein Allah(*) ko akela 
maanan, akela maanna yani ye Allah(*) ke siwa koi nahi karta hain Allah(*) 

jaisa in mein koi nahi hain: 



l)Bil Khalqi: Takhleeq ke aitebaar se creations ke aitebaar se chizon ko 
bananey aur paida karne ke aitebaar se, Allah(*) hi ney paida kiya hain, koi 

aur chizon ko paida nahi karta hain. 


2)Wal Mulk: Milkiyat ke aitebaar se badeshahi ke aitebaar se, malik hone ke 

aitebaar se. 


3)Wat Tadbeer: Aur tadbeer ke aitebaar se, nizam bananey aur chalaney ke 

aitebaar se. 


Khalq(har cheez ko paida karna banana) Mulk(har cheez ka malik) aur 
Tadbeer(yane kayenaat ka nizaam banana aur chalana) ye teeno sirf aur sirf 
Allah(*) hi ke hath mein hain, Allah(*) hi khaliq malik aur mudabbir hain. 


(ALLAH KE KHALIQ MALIK AUR MUDABBIR HONE KIDALEEL) 


Tamaam chizon ka khaliq Allah(*) hain... Allah(*) farmata hain: 

jAj M 

"Allah hi har cheez ka khaliq hain aur wo har cheez par wakeel hain." 

[Surah Zumur Aayat 62] 


Allah(*) farmata hain malik aur badeshah hone ke aitebaar se: 

"Badeshahi tou Allah hi ke liye hain aasmano ki zameen ki aur un mein jo 
kuch hain tamaam chizo ki aur wo tou har cheez par qadir hain." 


[Surah Maidah Aayat 120] 


Yahan par ek cheez samjhe arabi zubaan ke do lafz hain ek "ma'lik" aur ek 
hain "maalik" ma'lik ka matlab hota hain badesha aur maalik ka matlab hota 
hain malik, har badesha malik hota hain lekin har malik badeshah nahi hota 
hain (ek aadmi hain wo pencil ka malik hain tou kya wo badeshah ho gaya 
nahi, lekin badesha jo kuch hukumat mein hota hain uska malik hota hain jo 
chahe us mein kar sakta hain) Allah(*) ma'lik bhi hain maalik bhi hain 

Allah(*) ney kudh farmaya: 

[Surah Hashar Aayat 23] 


Allah(*) farmata hain: 

"Aasmaan se zameen tak ka nizaam Allah hi chalata hain." 
[Surah As-Sajdah Aayat 5] 


(ARAB KE MUSHRIKEEN KA AAQIDAH) 


Allah ke Nabi (i8) ke zamane mein aise bhi loug thhey, jo ye maante thhey ke 
Allah(*) rab hain, mabood hain, lekin iske bawajood wo "La Ilaha Illallah" 
ka inkaar kartey thhey, us mashare mein kya bimari thi? unka kya shirk tha? 
unka kya haal tha? Jinke beach Muhammadur Rasoolullah(ti) ko rasool wa 
nabi bana kar behja gaya, ye jaanna zarori hain, kuy ke kahin hummare 
mashare mein aise loug na paaye jaaye jo "La Ilaha Illallah" ko zabaan se 
maantey ho lekin haqiqat ke aitebaar se wo iske khilaaf kar rahe ho, aisa us 



waqt hota hain jab ek insaan ko tawheed aur ibadat ke mana maloom na ho, 
wo ibadat kar raha hain lekin jaanta nahi ke ibadat kar raha hain, wo ye 
samahj raha hain ke has wo tou buzrugo ki awliya ki izzat wa ahteraam kar 
raha hain usne muhabbat kar raha hain lekin haqiqatan wo unki ibadat kar 

raha hain... 


Arab ke jo mushrikeen Allah ke Nabi(iS) ke sab se bade dushman thhey, kya 
wo Allah(*) ko nahi maantey thhye? Aagar tareekh ka mushada kiya jaye aur 
tareekh se badh kar qur'an-e-kareem ka mutala kiya jaye tou ye baat bilkul 
wazeh taur par saamne aajati hain ke wo Allah(*) ko bhi maantey they wo 
Allah(*) ko maanney ke bawajood Allah(*) ko akela mabood nahi maantey 
thhey wo ye maantey thhey ke Allah(*) ke siwa dusron ki bhi ibadat ki jaati 
hain aagar che wo dusre Allah(*) se chote hain, unka aaqidah ye tha ke sab se 
bade tak pohacne ke liye apne se badon ke zariye se pohcha jaata hain, awliya 
ke zariye se saleheen ke zariye se button ke zariye se jinko unhune apna 
mabood bana rakkha tha, Allah(*) tak pohacne ka zaria hain. Makkah ke 
mushrikeen tawheed-e-rububiyat ka aqraar kartey thhey wo ye maantey 

thhey ke rab Allah(*) hain. 


Allah(*) apne Nabi ($0 se farmata hain: 


M j (jiajVij Jjla. <>* e>^J 


"Aye Nabi! aagar aap unse poucho, kaun hain jisne aasmano aur zameen ko 
paida kiya, kaun hain jisne suraj aur chand ko paband bana rakkha hain, wo 
yaqinan yehi kahegen ke wo tou Allah hain, phir ye kahan se jhoot mein 

phasaye jaatey hain." 

[Surah Al-Ankabaot Aayat 61] 


Sawaal poucha jaa raha hain ke "kaun hain jisne aasmaan aur zameen ko 
paida kiya"? tou kahliq ke bareme unka jawaab Allah(*) hain, dusra tukda 
"kaun hain jisne suraj aur chand ke nizam ko paband kar rakkha hain"? 


unka jawaab ye tha ke mudabbir Allah(*) hain, arab ke mushrikeen bhi ye 
maantey thhey ke Allah(*) hi khaliq hain Allah(*) hi mudabbir hain. 


Milkiyat ke aitebaar se Allah(*) ney farmaya: 

Cjljbujall <_!J {y* Ja) A 0( JS A £ ( e>^ 

jjaj jA j JS ftAu j£l) A V( jjSjj £jJj2u«i) A “l( fJaaJl 40J 

"Aye Nabi! aap kahinye aagar turn jaantey ho tou bataon zameen aur is ki 
tamaam chize kis ki hain."? "Wo yaqinan yehi kahenge Allah, Aye Nabi! aap 
ye bhi kahinye phir turn gaour kuy nahi kartey." "Aye Nabi! aap kahinye 
saaton aasmano ka rab kaun hain aur arsh-e-aazeem ka rab kaun hain."? 
"Keh deyge Allah hain Aye Nabi! phir aap kahinye phir turn dartey kuy 
nahi." "Aye Nabi! aap kahinye ke aagar turn jaantey ho tou bataon wo kaun 
hain jis ke hath mein saari chizon ke khazane hain, aur wo kaun hain jo 
panha deyta hain aur uske muqabley mein koi panha nahi deyta." "Unka 
jawaab yehi hoga ke wo tou has Allah hi hain, Aye Nabi! phir aap kahinye ke 
turn par phir kahan se jadu kiya jaata hain." [Surah Al-Mominoon Aayaat 

84,89] 


Arab ke mushrikeen Allah ke Nabi (i8) ke mukhalif hone ke bawajood, unse 
jab ye sawalaat pouchey jaye tou Allah(*) ki taraf se zamanat hain ke unka 
yehi jawaab hoga "ye sab Allah(*) karta hain" Allah(*) ko kayenaat ka 
kahliq malik aur nizam chalaney wala sab maanney ke baad unko tou unchey 
darje ke musalmaan banna chahiye tha, lekin mushrik ke mushrik hi thhey, 
maloom huwa ke jo Allah(*) ney sikahaya hain yehi (tawheed-e-rububiyat) 
kafi nahi hain balke iske baad bhi kuch reh jaata hain jo asl bimarai ki jagha 
hain wo tawheed-e-rububiyat ke baad tawheed-e-ulohiyat hain. 


Saari ibadaton ka haqdaar akela Allah(*) hain, Allah(*) ki ibadat mein kisi 
ko shareek na kiya jaye, na kisi but ko na kisi paid ko na suraj chanad ko na 


buzrug ko na qabar ko na nabi ko na shaheed ko na wali ko, Allah(*) ki 
ibadat Allah(*) ke liye karna iska naam tawheed-e-ulohiyat hain. 


(MUSHRIKEEN-E-MAKKAH KA SHIRK) 


Mushrikeen jo arab ke thhey unka aamal kya tha, Allah(*) ko rab maan rahe 
hain, Allah(*) ko malik maan rahe hain, khaliq aur mudabbir maan rahe 
hain, phir bhi inko mushrik aur kafir kuy qaraar diya gaya? 


Qur'an-e-Kareem mein Allah(*) ney mushrikeen ka jurm bataya hain, 

Allah(*) ney farmaya: 

V Uj 4jil Ja dill Aic. UjULi Vj V U dill JjJ 

^ ^ Vj 

"Wo Allah ke siwa aiso ki ibadat kartey hain, jo na unko zarar pohchaye na 
nafa, aur kehtey hain ke Allah ke paas ye hummare shifarish hain, Aye Nabi! 

aap kahinye kya turn Allah ko aisi cheez ki khabar deyte ho jis ka wujood 
Allah aasmaan wa zameen mein jaanta hi nahi, paak hain wo Allah is shirk se 

jis mein ye loug mubtila hain." 

[Surah Yunus Aayat 18] 


Unko mushrik is liye kahan gaya ke Allah(*) ko bada maanney ke bawajood 
unhune in buzragon ko Allah ke paas shifarish qaraar diya, aur wo aamaal jo 
khalis Allah ke liye thhey sajda, dua, nazr, qurbani aur dusren aamaal Allah 
ke sath sath in button, buzrugo aur qabron ke liye bhi kiye, yehi wajha thi ke 

Allah ney inko mushrik qaraar diya. 



Allah(*) ney mushrikeen ka qaoul kudh zikr kiya, Allah(*) ney farmaya: 


^A U ^ M <jl M UjjjaJ Vi ?A±xi U *Uji AjjJ IjiaSI 

jiiS ljJIS jA (>» V dill <jl 

"Jinhune Allah ke siwa dusron ko apne awliya bana rakkhe hain, wo kehtey 
hain hum tou inki ibadat is liye kartey hain ke ye humme Allah se kuch aur 
khareeb kar dey, ye jis ikhtelaaf mein padhe huwe hain Allah unke beach 
faisla zaroor karega, Allah aise shaksh ko hidayat nahi deyta hain jo jhuta 

aur nashukra ho." 

[Surah Zumur Aayat 3] 


In dono aayaat se ye baat maloom huwi ke, mushrikeen ka aaqidah ye tha ke 
wo apne button ko apne buzrugo ko, Allah(*) ke shifarish bana kar inki 
ibadat kartey thhey, in ko sajde kartey thhey, inke tawaf inki nazre kartey 
thhey, mannate mangtey thhey, aur is tarha ibadati umoor inke liye kartey 
thhey, Allah(*) ney is cheez ko batil shirk aur jhoot qaraar diya, aur aise 
insaan ko Allah(*) ney nashukra munkir aur Allah(*) ke sath shirk karne 

wala qarar diya... 


(TAWHEED-E-ULOHIYAT) 


((Saari ibadaton ka haqdaar akela Allah(*) hain, Allah(*) ki ibadat mein kisi 
ko shareek na kiya jaye, na kisi but ko na kisi paid(tree) ko na suraj chanad 
ko na buzrug ko na qabar ko na nabi ko na shaheed ko na wali ko, Allah(*) ki 
ibadat Allah(*) ke liye karna iska naam tawheed-e-ulohiyat hain)) 


(MAQSAD-E-HAYAAT) 



Sab se aahem cheez Allah(*) ke nazdeek wo hain jis ke liye Allah(*) ney 
insaan ko paida kiya, wo cheez Allah(*) ki ibadat hain sirf aur sirf Allah(*) ki 
ibadat, Insaan ko Allah(*) ney paida kuy kiya, iska jawaab Allah(*) ney kudh 

Qur'an-E-Kareem mein diya: 


Allah(*) farmata hain: 

V) o-WIJ i—iili. Laj 

"Humne jinnaat ko aur insano ko sirf aur siir apni ibadat hi ke liye paida kiya 

hain." 


[Surah Ad-Dhaariyat Aayat 56] 


(IBADAT AUR ISKIAQSAAM) 


Ibne Taymiyah (Rahimahullah) ney apni kitaab "al ubodiyah" safa teen par 

farmatey hain: 

AJiIsLlIIj SjAllall jLatVlj ftLuajjj La ^aL^ ‘SjLjlSI 


Ye tareef hain ibadat ki, ibadat ek jame lafz hain jo har us cheez par bola 
jaata hain jo Allah(*) ko pasand hain aur jis se Allah(*) razi hota hain, ibadat 
aqwaal mein bhi hoti hain aamaal mein bhi hoti hain, ibadat zahir mein 
dikhayi deyna wala aamal bhi hota hain, aur kabhi aisa bhi aamal hota hain 
jo dikhayi nahi deyta hain jo batin mein hota hain. 


((Jis ko ibadat ke mana maloom na ho tou aisa insaan yaqinan shirk mein 

mubtila hoga)) 


Ulama ney ibadat ki panch qisme zikr ki hain: Qalbi Ibadaat, Lisani Ibadaat, 
Badani Ibadaat, Maali Ibadaat, aur Tarki Ibadaat phir in ibadaat ki bhi do 
qisem hain Ibadat-e-Mehza aur Ibadat-E-Gair'Mehza.. 


1) Qalbi Ibadaat: (Dil se ki jaaney wali ibadaat jaise Allah(*) par emaan 
bharosa Allah(*) se muhabbat khauf aur umeed, jinka taluq insaan ke dil se 
hota hain, jnka zikr quran wa sunnat mein hain, ye saari ki saari chizen qalbi 

ibadaat hain) 


2) Lisani Ibadaat: (Zabaan se ki jaane wali ibadaat, Allah(*) ka zikr shukr 
karna, Allah(*) se dua karna, quran padhna, neki ka hukm aur burayi se 
rokna, namaz mein quran tasbeeh tashahud wagaira padhna, azaan deyna, 
kuthba deyna, jinka taluq zabaan se hota hain, ye sab ki sab lisani ibadaat 

hain) 


3) Badani Ibadaat: (Badan se ki jaaney wali ibadat, Jis mein badan ke aaza 
Allah(*) ki ibadat mein koi aamal kartey hain, jaise namaz mein qiyaam, 
sajda aur ruku karna, kabe ke tawaf karna, safa marwa ke beach sayee 
karna, issi tarha jinka taluq badan ho, in tamaam aamaal ko badani ibadaat 

kahan jaata hain) 


4) Maali Ibadaat: (Maal se ki jaaney wali ibadat, jo milkiyat insaan ki hoti 
hain wo Allah(*) ke liye kharj karna, jaise jaanwar ki qurbani karna, zakaat 
wa sadaqaat deyna, ghareebon ki madada karna, haj ka kharz masajid ki 
tameeer quran ke mushaf deyna wagaira jin ka taluq insaan ke maal se hota 

hain, ye saari maali ibadaat hain) 


5) Tarki Ibadaat: (Aamaal ko tarak karna Allah(*) ki riza ke liye, jaise roze 
mein khana peena tark karna, sharaab jhoot wagaira tark karna, jinka taluq 


aamaal ko Allah(*) ke hukm wa riza ke liye tark karne se hota hain, ye saari 

chizen tarki ibadaat hoti hain) 


(IBADAT-E-MEHZA AUR IBADAT-E-GAIR'MEHZA) 


Allah(*) ney jo hukm diye hain do wo qism ke hain, l)Wo aamaal jinki nisbat 
Allah(*) hi ki taraf hoti hain, 2)Wo aamaal jinki nisbat bando ki taraf hoti 
hain, magar wo aamal Allah(*) ke liye hi kiye jaatey hain.. 


1) Ibadat-E-Mehza: (Jaise dua karna, hum Allah(*) se dua kartey hain "Aye 
Allah(*) hammare masley ko hal kar" namaz padhte hain namaz mein 
Allah(*) aur bande ke beach mein koi aur nahi hota hain, aise aamaal jis 
mein bande ka rukh Allah(*) hi ki taraf hota hain, isko ibadat-e-mehza 
kehtey hain, jis mein Allah(*) aur bande ke beach mein koi maqlooq nahi hoti 

hain) 


2) Ibadaat-e-Gair'Mehza: (Baaz aamaal aise hain jin aamaal mein rukh 
bande ki taraf hota hain, jaise walidain ki khidmat karna ye Allah(*) ka 
hukm hain lekin rukh maqlooq ki taraf hain, ghareebon ki madad karna 
Allah(*) ka hukm hain lekin rukh ghareebo ki taraf hain, logon ko deen 
sikhana Allah(*) ka hukm hain lekin rukh lougon ki taraf hain, tou wo 
aamaal jin mein rukh bando ki taraf hota hain magar wo Allah(*) hi ke liye 
hota hain, isko ibdaat-e-gair'mehza kehtey hain) 


("LA ILAHA ILLALLAH" KA SAHIH MATLAB) 



Ilah ke mana mabood hain, jis ki ibadat ki jaye wo ilah hota hain, koi insaan 
aagar paid ki ibadat kare tou uska mabood paid hain, koi but ki ibadat karey 
tou uska mabood but hain, lekin wo jhoota ilah hota hain, kuy ke sachcha ilah 

tou sirf aur sirf Allah(*) hi hain. 

Allah(*) farmata hain: 

ui VI 4Ji) V Vj cC >® L«j 

"Aye Nabi! aap se pehle jo koi rasool humne behja tou har rasool ki taraf 
humne ye paighaam zaroor behja ke mere siwa koi ilah nahi hain tou turn 

meri hi ibadat karna." 

[Surah Anbiyaa Aayat 25] 


"La Ilaha Illallah" ke (Allah ke siwa koi mabood nahi) ka kya matlab hain? 


Ek wujood ke aitebaar se aur ek haqdaar ke aitebaar se, Wujood ke aitebaar 
se mabood ki tareef aagar aap dekhe tou mabood ki tareef mein ye aata hain 

"jis ki ibadat ki jaye wo mabood hain." 

Allah(*) ney farmaya: 

^ <U)i (jjJ (jA (jjlpu Laj 

"Turn aur jinki turn ibadat kartey ho (tumhare mabood) sab jahannam ka 

indhan hain." 

[Surah Anbiyaa Aayat 98] 


maloom huwa ke mabood ka wujood hain, loug ibadat kisi na kisi ki kar rahe 
hain, Allah ke sath ya Allah ke siwa, hum jab kehtey hain "La Ilaha Illallah" 
ke (Allah ke siwa koi mabood nahi) tou hum mabood ke wujood ke aitebaar se 
nahi kehtey hain ke Allah ke siwa koi mabood maujood nahi, hum kehtey 
hain Allah ke siwa bhi mabood maujood hain lekin hum kehtey hain "La 


llaha Illallah" ka matlab Allah ke siwa jitno ko lougon ney mabood banaya 
hain wo mabood banne ke layaq nahi hain wo haqdaar nahi hain. 


"La llaha Illallah" ka matlab (Allah ke siwa koi ibadat ke layaq nahi) ya 
(Allah ke siwa koi haqiqi mabood nahi) hain, ye jo tarjuma hum kar rahe 
hain is jumle ka ke "Allah ke siwa koi haqiqi mabood nahi" kahan se aaya 
ye? Qur'an ki is aayat se ye baat wazeh hoti hain, 

Allah(*) ney farmaya: 

JiaUlt AjjJ La Jj^l 3* OW 

"Ye is liye ke Allah(*) hi haq hain, aur Allah ke siwa jinko ye pukaartey hain 

wo batil hain." 

[Surah Luqman Aayat 30] 


tou maloom huwa ke Allah hi pukarey jaaney ka haqdaar hain, aur Allah ke 
siwa jinko mabood banaya jaata hain wo batil hain, is liye "La llaha Illallah" 
mein issi baat ka aqraar wa izhar hain ke "La llaha Illallah" (Allah ke siwa 
koi sachchaa mabood nahi, Allah ke siwa koi haqiqi mabood nahi, Allah ke 
siwa koi ibadat ke layaq nahi) aur jinki ibadat ki jaarahi hain Allah ke siwa 

wo sab jhoote mabood hain. 


Surah Anbiyaa ki aayat se aap ko samahj aajana chahiye ke "La llaha 
Illallah" ka matlab kya hain ke Allah ke siwa koi haqiqi mabood nahi, 

Allah(*) farmata hain: 

ui VI aJ) V Ait ‘Uit VI cy* Cy* Laj 


"Aye Nabi! aap se pehle jo koi rasool humne behja tou har rasool ki taraf 
humne ye paighaam zaroor behja ke mere siwa koi ilah nahi hain tou turn 

meri hi ibadat karna." 


[Surah Anbiyaa Aayat 25] 


maloom huwa ibadat ussi ki jaati hain jo mabood hain, aur Allah ke siwa koi 
mabood nahi tou Allah ke siwa kisi ki ibadat karna bhi jaiz nahi. 


Ek aur nokta hain jo samhjna zarori hain, wo ye ke ibadat mein ikhlaas 
zarori hain jo "La Ilaha Illallah" ki tafseer hain, baaz lougon ke gumaan 
mein "Allah ki ibadat chhod kar kisi but ki ibadat karna" shirk hota hain, 
halanke aisa nahi hota hain "Allah ki ibadat kartey huwe bhi kisi aur ki 
ibadat karna" iska naam shirk hain, shirk ke mana hotey hain partnership 

shareek karna, 


Kya hummari ibadaat mein Allah ke siwa kisi aur ko hissa diya jaye ya na 

diya jaye? 

Allah(*) ney farmaya: 

Ln-ui Vj Ij.h&lj 

"Allah ki ibadat karo aur Allah ke sath kisi cheez ko shareek na karo." 

[Surah An-Nisaa Aayat 36] 


Yahan Allah ke hukm do hain, Allah ney aisi ibadat ke liye bande ko paida 
kiya ke jis mein banda sirf aur sirf Allah hi ki ibadat karey aur shirk na 
karey, is liye Allah ney yahan wazeh alfaaz mein zikr kiya l)Allah ki ibadat 
karo aur 2)Uski ibadat mein kisi cheez ko bhi shareek na karo... 


(T A WHEED-E-ASMA' WA' SIFA AT) 



Tawheed-E-Asma'Wa'Sifaat ye hain ke Allah(*) ke tamaam naam jo quran- 
o-sunnat mein aaye hain in sab ko tasleem karey in par emaan laaye aur in 
mein Allah ko kamil maaney aur in tamaam saari sifaat ko khoobi wali sifaat 
tasleem karey in mein se koi bhi aib wali na maney (yane ye aaqidah na 
rakkhe ke Allah ki koi sifat aib wali bhi hain balke Allah ke tamaam sifaat 
tamaam naam khoobiya waley aur achchayiya waley hain) is mein ye baat bhi 
yaad rakkhe ke Allah ki sifat ke bareme apni aqal se kuch na kahen, lehaz 
tawheed-e-asma'wa'sifaat ye hain ke Allah ke naamo aur uski sifaat mein 

Allah ko yakta tasleem karna hain. 


Allah ke asma wa sifaat ke bareme hum tay nahi kar saktey ke Allah ki 
kaunsi sifat kya ma'na rakhti hain balke iska marje aur masdar aagar koi 
hain tou kudh Allah ki kitaab aur Allah ke Rasool ki sunnat hain, issi liye aap 
dekhege ke Allah ke barem sab se ziyada jaanney wala kudh Allah hain, 

Allah ney farmaya: 

(JJaIxj V ^121 j iUlI j 

"Allah jaanta hain aur turn nahi jaantey." 

[Surah Aal Imran Aayat 66] 


Allah ke Rasool ney farmaya: 

ui (ji 

"Turn mein sab se ziyada Allah se darne wala aur sab se ziyada Allah ke 
bareme ilm rakhne wala main hu." [Sahih Bukhaari Hadees: 20] 


Is aayat se aur is hadees se maloom hota hain ke maqlooq nahi jaanti hain aur 
Allah jaanta hain balke maqlooq Allah ke bareme kuch bhi jaan nahi sakti 
hain jab tak ke kudh Allah maqlooq ko apne bareme na bataye, issi liye Allah 


ney bando mein se apne Nabiyon ko chuna aur unko apne bareme batlaya aur 
in bando ko hukm diya ke wo lougon ko batlaye ke Allah kaisa hain, is hadees 
[sahih bukhaari hadees: 20] se maloom hota hain ke Allah ke bareme ilm ke 
liye Allah ke Nabi ki taraf ruju karna samhjdari hain is liye ke Allah ke 
bareme sab se ziyada jaanney waley Allah ke Nabi hain, is liye apni aql se 
Allah ke bareme kuch kehne ke bajaye aadmi Allah aur uske Rasool ki baat 
par aitemaad karey Allah ke bareme wahi baat tasleem karey jo Allah aur 

uske Rasool ney batlaya. 


Allah ke asma wa sifaat ke silsile mein loug aksar mazi mein bhi aur aaj bhi 
gumrahi mein mubtila hotey rahe hain, aur issi gumrahi aur inheraaf ka 
naam ilhaad hain, yehi wo tedapan hain jo siraat-e-mustaqeem se hatna hain. 


(ILHAAD KYA HAIN) 


Allah ney apne asma wa sifaat ke silsile mein ilhaad se mana kiya hain, 

Allah farmata hain: 

1 jjl£ La 'jj" AjLamiI (jk (jj-laJj Ijjjj l£j ajcoli ^LaujV) 

"Aur Allah ke kayi achchey achchey naam hain turn inhi naamo se Allah ko 
pukaro aur unhe chhod do jo Allah ke namo ke silsile mein ilhaad ka tarika 
aqtiyaar kartey hain ankhareeb unki kartoot ka badla unko mileyga." 

[Surah Aa'raaf Aayat 180] 


Ahle ilm ney ilhaad mein chaar chizen zikr ki hain, tateel tamseel tak'yeef aur 

tehreef. 


Inke ghalat hone ke dalail: 


l)Tateel (tateel ye hain ke Allah ke asma wa sifaat ka inkaar kar diya jaye) 


Allah ney farmaya: 

JbJLwi L_iliUl) ljUL IjjiS <j] 

"Yaqinan wo loug jo Allah ki aayaton ka inkaar kartey hain unke liye 

shadeed dardnaak aazaab hain." 

[Surah Aal Imran Aayat 4] 


Is aayat mein Allah ney Allah ki aayaton ka inkaar karne walon ke liye 
aazaab ka zikr kiya aur unke kufr ka zikr kiya, Qur'an ki aayaat mein Allah 
ke jo bhi naam ya sifaat aayi hain unka inkaar karna Allah ki aayat ka inkaar 
karna hain aur Allah ki aayat ke kisi hisse ka inkaar bhi kufr hota hain. 


Allah ney farmaya: 

Cr^i JSjj AJLijj dJlt (jJJ 1 jSjii UJ-^J u! 

) ^ ® H uiicij II* fA dlSji) ^ 0 * ( djj Jjj IjixL Oi 

"Yaqinan wo loug jo Allah aur uske Rasoolon ka inkaar kartey hain aur unka 
irada ye hain ke Allah aur uske Rasoolon mein farq kardey aur kehtey hain 
ke hum baaz par emaan laayege aur baaz ka inkaar karege aur unka irada ye 
hain ke has in mein koi beach ki koi rah aqtiyaar karey." "Yehi loug pakke 
kafir hain aur humne kafiron ke liye ek bohot hi zillat wala aazaab tayyar kar 

rakkha hain." 

[Surah An Nisaa Aayaat 150,151] 


Isse ye baat maloom hoti hain ke Allah aur uske Rasool ki kisi ek baat ka 
inkaar kar deyna bhi kufr hain, isse ye baat bhi maloom hoti hain ke Allah ke 


sifaat jo Allah aur uske Rasool ney bayaan ki quran mein ya sunnat mein koi 
aadmi aagar uska inkaar karta hain wo kafir hain. 


2)Tamseel (tamseel ye hain ke ek insaan Allah ke asma wa sifaat ko maqlooq 

ki tarha samjhe) 

Allah farmata hain: 

"Allah ke misl koi cheez nahi hain aur wo sunney wala dekhne wala hain." 

[Surah Ash-Shura Aayat 11] 


Allah ke misl koi cheez nahi hain, Allah ki tarha kuch bhi nahi hain, aur 
Allah(*) Samee(sunne wala) aur Baseer(dekhne wala) hain, aagar che dusri 
maqlooq sunti hain, hum ye kehtey hain ke ke Allah sunta hain aur Allah ney 
maqlooq ko bhi ko bhi sunney ki tawfeeq di lekin Allah apne sunne mein kisi 
ka mohtaaj nahi aur maqlooq sunney mein Allah ki mohtaaj hain. 


Allah ney farmaya: 

j V f-ulj djlt 

"Allah ke liye misaley bayaan na karo yaqinan Allah jaanta hain aur turn 
nahi jaantey." [Surah Nahal Aayat 74] 


Allah ke bareme misaley bayaan karna mana hain, ilia ye ke kudh Allah ya 
uske Rasool ney Allah ke bareme koi misaal bayaan ki ho kuy ke Allah aur 

uske Rasool jaantey hain. 


3)Tak'yeef (tak'yeef ye hain ke Allah ke asma wa sifaat ke silsile mein apni aql 

se koi kaifiyat mutayin karey) 


Allah ney farmaya: 

JjaJ! VI M ^ Vj 

"Turn Allah ke bareme siwaye haq ke kuch na kaho." [Surah An Nisaa Aayat 

171] 


tou maloom huwa ke haq ke siwa Allah ke bareme kuch aur bolna jaiz nahi 
hain, Allah ke bareme aagar aadmi kalaam karta hain tou usko chahiye ke 

haq baat hi holey. 


4)Tehreef (tehreef ye hain ke Allah ke asma wa sifaat ke ma'na badal ke apni 

taraf se kuch ka kuch kardey) 


Allah ney sahaba se kahan: 

j aj&C- U Jxj (y> £ 4J1I OJ*-**-^ O 1 ^ Aj O' Oj*-^ 3 ^' 

"(Aye sahaba) Kya turn ab bhi iski tamanna rakhtey ho ke ye (ahle kitaab) 
turn par emaan laayege, jab ke in mein se ek goroh ka haal tou ye tha ke wo 
Allah ka kalaam sunta tha aur usko achchyi tarha samahj leyne ke baad bhi 
apni taraf se tehreef kar deyta tha jab ke wo jaantey bhi thhey." 

[Surah Baqrah Aayat 75] 


(tahreef ke ma'ne badal deyne ke hotey hain) aur tehreef do aitebaar se hoti 

hain: 


l)Tehreef-E-Lafzi ye hain ke ek insaan Allah ke kalaam mein kuch ka kuch 
kar dey, us kalaam ko nikaal kar apni taraf se koi lafz Allah ki kitaab mein 

daal dey. 


2)Tehreef-E-Maanwi ye hain ke Allah ki aayaton ko ju'ka'tu padhe lekin 
tilawat ki had tak, lekin jab iske ma'na bayaan karne lage jab usko samjhane 
lagey tou apni taraf se us mein aise ma'na bayaan karey jo Allah aur uske 
Rasool ney nahi bayaan kiye jo waqai uski muraad ke khilaaf ho ya usse hat 

ke ho. 


Allah hum ko deen ki sahih samahj aata karey aur qur'an wa sunnat ka ilm 
hasil karne ki tawfeeq aata kare. Aameen. 

